b'\n_START_ARTICLE_\nPhlyaria cyara\n_START_SECTION_\nUtseende\n_START_PARAGRAPH_\nEn liten (vingespenn ca. 28 millimeter) bl\xc3\xa5vinge med korte stjerter p\xc3\xa5 bakvingen. Hannens forvinger er bl\xc3\xa5fiolette p\xc3\xa5 oversiden, bakvingene er kremgule med brunsvart rot og ytterkanter. Undersiden er hvit med svarte flekker langs vingenes kanter og noe gult ved roten av bakvingen.\n_START_SECTION_\nLarvene\n_START_PARAGRAPH_\nLarvene lever p\xc3\xa5 busker og tr\xc3\xa6r i slekten Albizia (mimosafamilien).\n_START_SECTION_\nUtbredelse\n_START_PARAGRAPH_\nArten er utbredt i Afrika, fra Guinea i vest til Kenya i \xc3\xb8st og Angola i s\xc3\xb8r.'